Spart, a parser generator framework 100% C# - CodeProject 11,437,649 members (34,742 online)
Last Visit: 31-Dec-99 19:00 Last Update: 6-May-15 6:16Refresh« Prev1234 Next » 20 Maart: Moenie jou lewe ‘n “ek wou” lewe maak nie. - Jan van der Watt - www.bybelkennis.co.za
by Mitch Kalp · Published 20/03/2017 · Updated 01/03/2017
Luk 8:49-9:17 (fokus 9:7-9)
Ons moet nie wag dat dinge met ons gebeur nie; ons moet dit laat gebeur. As jy op jou stoel sit en sê: “Niks gebeur met my nie”, is dit juis omdat jy op die stoel vasgeplak sit en nie is waar jy dinge kan laat gebeur nie. In ‘n groot mate is ons self verantwoordelik vir wat met ons gebeur. Jy kry wat jy verdien.
Die grote Herodus wou ook vir Jesus sien (9:9), maar het nie. Hy wou nie werk maak daarvan nie… en toe gebeur niks. En wat is die storie van sy lewe? “Ek wou Jesus sien, maar ek het nie”! Die “wou” het hom net mooi niks gehelp nie.
Die Here het vir ons die lewe gegee om te geniet. En hy het ook vir ons arms en bene en ‘n verstand gegee om dit mee te geniet. As jy dit nie gebruik nie, sal die goue geleenthede ook by jou verbygaan. Dan sal die storie van jou lewe ook ‘n “ek wou”-storie word.
Maak gebruik jou geleenthede; jaag jou drome na, al misluk dit – oppad sou jy in alle geval baie meer ontdek as wanneer jy net op jou stoel sou bly sit het. Moenie bang wees om regtig voluit te lewe nie, want dit is die een ding wat die Here net vir jou gegee het om iets mee te doen – jou lewe. Moenie dat dit ongemerk by jou verbygaan nie.
Staan op en laat dinge gebeur: verander jou “wou” in “het”. Jy verdien dit.